**ОБЩИНСКА ИЗБИРАТЕЛНА КОМИСИЯ – ЧИПРОВЦИ**

ПРОТОКОЛ № 14

Чипровци, 28.09.2019 г.

Днес, 28.09.2019 г. се проведе заседание на ОИК Чипровци в малката заседателна зала в сградата на Община Чипровци, при следния дневен ред:

1. Одобряване на графичните файлове с образци на бюлетините за изборите за общински съветници и кметове на територията на Община Чипровци на 27.10.2019 г
2. Одобряване на тиража на бюлетините за изборите за общински съветници и кметове на територията на Община Чипровци на 27.10.2019 г

На заседанието присъстваха общо шест членове на ОИК, както следва:

1. Петър Благоев Каменов
2. Тенка Първанова Минчева
3. Йорданка Георгиева Петкова
4. Зоя Георгиева Томова
5. Иван Георгиев Лилкин
6. Наташа Иванова Димитрова

По първа точка от дневния ред членовете на ОИК разгледаха образците на бюлетините.

На основание чл. 87, ал. 1 т.9 от ИК, решение № 993 – МИ /07.09.2019 г. на ЦИК и писмо с изходящ № МИ-15-385/23.09.2019 г. на ЦИК,  Общинска избирателна комисия

РЕШИ:

1. Одобрява графичния файл с образец на бюлетината за избор на Общински съветници.
2. Одобрява графичния файл с образец на бюлетината за избор на Кмет на община Чипровци.
3. Одобрява графичния файл с образец на бюлетината за избор на Кмет на кметство с. Превала.

След одобряване на образците, присъстващите членове на ОИК Чипровци подписаха разпечатените образци на бюлетините и саморъчно изписаха имената си върху тях.

Одобряването на образците да се удостовери с електронния подпис пред ЦИК.

 Решението може да се оспори в тридневен срок от обявяването му пред Централна избирателна комисия.

По втора точка от дневния ред Петър Каменов – председател на ОИК докладва предложението на Общинска администрация за тиража на бюлетините за трите вида избор.

На основание чл. 87, ал. 1 т.1 от Изборния кодекс, решение № 993 – МИ /07.09.2019 г. на ЦИК и писмо с изходящ № МИ-15-385/23.09.2019 г. на ЦИК,  Общинска избирателна комисия

РЕШИ:

1. Одобрява тираж от 3400 броя на бюлетините за избор на Общински съветници.
2. Одобрява тираж от 3400 броя на бюлетините за избор на Кмет на община Чипровци.
3. Одобрява тираж от 400 броя на бюлетините за избор на Кмет на кметство с. Превала.

На поименното гласуване всички присъстващи членове гласуваха „за“.

 Решението може да се оспори в тридневен срок от обявяването му пред Централна избирателна комисия.

С изчерпване на дневния ред заседанието бе закрито.

Председател:

 (П. Каменов)

Секретар:

 (Й. Георгиева)